**05H** **Årsregnskab 2014 – Endeligt regnskab med revisionsprotokollat**

Årsregnskab 2014

Til beslutning

J.nr.: 06.06.03.

Økonomi og Personaleservice – direktør Lars Møller-Sørensen / LMSR

**Sagsresumé**

Kommunalbestyrelsen behandlede på møde den 28. april 2015 årsregnskabet for 2014 og godkendte dette oversendt til revisionen. Den afsluttende revision blev udført efterfølgende, og den 18. maj 2015 forelå revisionsrapporten. Forvaltningen har efterfølgende udarbejdet et svarnotat til revisionsprotokollatet.

Revisionsprotokol og besvarelse heraf oversendes til Økonomiudvalgets og Kommunalbestyrelsens behandling.

**Indstilling**

Økonomiudvalget indstiller overfor Kommunalbestyrelsen:

* at årsregnskabet for 2014 godkendes endeligt
* at revisionsberetningerne tages til efterretning
* at svarnotatet tages til efterretning

**Beslutning**

*Kommunalbestyrelsens beslutning den 16. juni 2015:*

Kommunalbestyrelsen godkender indstillingerne.

**Sagsfremstilling**

Efter Kommunalbestyrelsens godkendelse af årsregnskabet for 2014 den 28. april 2015 regnskabet overgivet til revision. Kommunens revisor Deloitte har på baggrund af den udførte revision afgivet revisionsberetning dels for det kommunale regnskab dels for selvstyrebalancen.

Vigtigt er det at påpege, at revisionspåtegningen er blank – hvilket vil sige, at den er afgivet uden forbehold.

I lighed med sidste år er der dog en supplerende oplysning vedr. andre forhold i påtegningen.

Der er i revisionsberetningerne en række revisionsbemærkninger, disse gengives herunder:

|  |  |  |
| --- | --- | --- |
| **Nr.** | **Revisionsbemærkning** | **Reference** |
| 1 | Utilstrækkelig kvalitet af dokumentationsmateriale modtaget til revision af årsregnskab 2013. | 4.3.5. |
| 3 | Manglende forretningsgangsbeskrivelser i tilknytning til opkrævning af brugerbetalinger | 5.4.2 |
| 4 | Mangler i lønadministrationen | 5.4.3 |
| 5 | Manglende registrantbogføring af skattepligtige og ikke-skattepligtige ydelser | 5.4.6 og 5.4.7 |
| 8 | Bevillingsoverholdelse | 6.2 |
| 9 | Manglende fagligt ledelsestilsyn | 6.4. samt bilag 3 |
| 11 | Regnskab for Brættet | 6.7 |
| 12 | Aflæggelse af anlægsregnskaber m.v. | 6.8. |
| 13 | Økonomistyring | 7.1.2.7 |
| 14 | Svagheder i forretningsgange i forbindelse med besvigelsesager og lignende | 4.2 |
| 15 | Svagheder og mangler i de generelle it-kontroller | 4.3.4 |
| 16 | Manglende sagsdokumentation i social sager | 6.3 |

Nedenstående oversigt viser de punkter som revisionen har lukket i forbindelse med 2014 regnskabet

|  |  |  |
| --- | --- | --- |
| Nr. | Revisionsbemærkning | Reference |
| 2 | Manglende oversigter til årsregnskab 2013 | 5.1.1 |
| 6 | Manglende overholdelse af den autoriserede kontoplan | 5.5.4, 5.5.6, 5.5.9 og 6.3. |
| 7 | Overholdelse af budgetregler | 6.1 |
| 10 | Overholdelse af regnskabsregler | 6.5 |

Administrationens bemærkninger er at finde i svarnotatet.

*Løsningsforslag – faglig vurdering*

Ingen yderligere bemærkninger.

*Lovgrundlag og rammesættende dokumenter*

- Inatsisartutlov nr. 22 af 18. november 2010 om den kommunale styrelse

- Bekendtgørelse nr. 3 af 3.februar 2012 om kommunernes budgetlægning, regnskab og revision m.v.

- Bekendtgørelse nr. 14 af 23. august 1999 om revision af Hjemmestyreområderne i kommunerne m.v.

***Det videre forløb***

Efter Kommunalbestyrelsens godkendelse fremsendes årsregnskabet, revisionsberetningen samt svarnotatet til Grønlands Selvstyre, Departementet for Finanser og Indenrigsanliggender, og revisionen. Ligesom det endelige regnskab inkl. revisionsberetningen og svarnotat vil blive offentliggjort på kommunens hjemmeside.

**Bemærkninger fra Økonomisk Sekretariat**

Genopretningsplanen, budgetregulativ samt håndbog i forvaltning og økonomistyring, som blev godkendt og iværksat i 2014 har givet kommunen et godt fundament for - hen over de næste år - at få etableret en moderne og effektiv økonomistyring og ikke mindst sikre en overholdelse af love og regler i forhold til budgetter, regnskaber og myndighedsudøvelsen. Genopretningsplanen, budgetregulativ samt håndbog i forvaltning og økonomistyring har haft en vis effekt, men det må konstateres, at der endnu er et stykke vej til de er fuldt implementeret og den ønskede effekt opnået.

Der skal ligeledes nævnes at mange af de andre tiltag i 2014 har haft en vis effekt, men stadigvæk ikke helt i mål og derfor vil der også de næste par år være et behov for at arbejde videre med at sikre kommunens overholdelses af regler, dokumentation, bevillinger mv.

Indførelsen af 10.000 kr. reglen har vidst sig at have en god effekt i 2014.

Det igangværende arbejde med indførelses af kommunens nye strategi forventes også at have en positiv effekt på arbejdet med at få kommunen i den rigtige retning.

**Tidligere beslutning**

*Økonomiudvalgets beslutning den 11. juni 2015:*

Økonomiudvalget godkender indstillingerne.

*Kommunalbestyrelsen oversendte regnskabet for 2014 til revision den 28. april 2015.*

**Bilag**

1. Revisionsberetning for 2014 vedrørende årsrapporten

2. Revisionsberetning for 2014 vedrørende områder omfattet af selvstyrebalancen

3. Forvaltningens svarnotat til revisionsberetningen

4. Årsberetning